The Day the Earth Stood Still (2008)    "12.12.08 is the Day the Earth Stood Still"    Remake 1951. aasta samanimelisest sci-fi filmist, kus Maale tuleb tulnukas nimega Klaatu, kes üritab hoiatada inimkonda kriisi eest. Nähes, et see on kasutu, läheb käiku järgmine plaan - liigi hävitamine, et Maa saaks elada. Teadlane dr. Helen Benson suudab aga näidata Klaatule, et inimesed pole ainult hävituse peal väljas.      Bruno - The Day the Earth Stood Still'i originaal on üks lemmikumaid sci-fi filme, mille pärast ma seda niiöelda remake'i ka vaatama läksin. Ma arvasin, et teema ja muu värk on suhteliselt säilitatud ning inimestele on lihtsalt juurde antud arvutigraafikaga teostatud silmailu, kuid see ei olnud sugugi nii.    Tegemist on siiski  täiesti teise filmiga, mida remake'iks küll nimetada ei saa. Klaatu iseloom ja olemus oli ka täiesti teistsugune. Klaatu robot, kes teda kaitses ja värki, oli suhteliselt sarnane sellega, mis oli originaalis, kuid kindlasti ei pudenenud ta originaal variandis tapvateks putukateks. CGI efektidega oli kohutavalt liiale mindud, ei oldud väga truu originaalile ning osad näitlejad tegid filmivaatamise talumatuks (näitlejate all mõtlen nt. Kathy Bates'i, väikest Will Smith'i).    Pettumus oli suurem, kui ma  arvasin. Keanu Reeves, kes tuli rolliga suhteliselt hästi toime, ning mõned head CGI efektid on ainukesed asjad, mis mulle filmi puhul korda läksid. Ei soovita raha raisata!      Shin - Mina olen jällegi täiesti teisel arvamusel. Ei ootanud ma filmist mitte midagi - pole originaali näinud,  aga nii palju, kui pilte olen näinud, ei tõmba ka. Ja ometigi mulle too remake meeldis.    Kõige lühemalt saaks öelda, et värvid olid ilusad ja muusika oli hea. CGI efektid olid üllatavalt hästi tehtud (kohutavalt ilus oli, kui igast autod ja staadion vms tükkideks purunes), vaid ühes kohas näis natuke kahtlane. Suur helendav muna keset Manhattanit kukkus üllatavalt loomulikuna välja.    Reeves on end taas vormi ajanud ("Street Kings'is" ehmatas täitsa ära punsuna) ja kuigi peale koomiku  Pablo Fransisco stand-up show'de vaatamist ma Keanut 100% tõsidusega ei suuda võtta, andis ta siiski üpris hea esituse ja Klaatu tegelaskujuna teist väga ei kujutakski.    Aga see laps.. tõesti. Jaden Smith on väga armas poiss - välimuselt. Ma ei tea, kas asi oli vaid tema tegelaskujus (ehk siis, kas ta on juba 10-aastaselt supernäitleja) või on ta lihtsalt sellise loomusega, et ka lihtsalt olemisega (kuigi ta ka keeras täiega jama kokku) on kohutavalt närvidelekäiv.    Niisiis, mina  ütlen, et võib raha selle filmi peale kulutada küll - vähemalt juhul, kui sa originaali fänn pole.    Hinnang: Bruno: 4/10; Shin: 8/10    Posted by: Bruno & Shin